Gambar Pertama Kostum The Punisher Didedahkan
Minggu lepas, Netflix telah mengeluarkan teaser trailer siri TV terbaru Marvel iaitu The Punisher, dan hari ini, Netflix telah mengeluarkan gambar pertama The Punisher dan outfit yang dipakai olehnya dalam siri TV antihero Marvel itu nanti. Pakaian yang dipakai oleh Jon Bernthal dilihat seperti apa yang ditunjukkan dalam komik dengan gambar tengkorak besar berserta  pouch ammo. The Punisher atau juga dikenali sebagai Frank Castle membuat kemunculan pertama dalam siri Daredevil musim kedua. Dalam siri tersebut, The Punisher cuba memerangi organisasi penjenayah dengan cara tersendiri iaitu membunuh mereka manakala Daredevil dan polis cuba menghentikan The Punisher dari terus bertindak sendirian. Dalam siri itu juga, ia menceritakan kisah silam Frank Castle yang merupakan bekas tentera US Marine yang ingin membalas dendam terhadap penjenayah kerana menyebabkan dia kehilangan keluarga akibat dibunuh oleh mereka. The Punisher diarahkan oleh Steve Lightfoot dan dibintangi oleh Jon Bernthal, Ben Barnes, Ebon Moss-Bachrach, Amber Rose Revah, Deborah Ann Woll, Daniel Webber, Jason R. Moore, Paul Schulze, Jaime Ray Newman dan Michael Nathanson. Musim pertama The Punisher akan berlangsung selama 13 episode di Netflix